VIGAN CITY – Naisayangkat ti tallo-aldaw a major surgical mission itay Abril 23-25 iti Gabriela Silang General Hospital ditoy babaen ti JCS Medical Mission.
Kinuna ni Vice Gov. Jerry Singson a naoperar ditoy ti nasurok 100 a pasiente nga addaan iti goiter, thyroid, myoma, kidney stones, gall bladder stones, loslos, butilaw, ken dadduma pay.
Nangted ti Phil. Amusement and Games Corp. (Pagcor) iti P200,000 a maaramat iti nasao a mission.
Libre ti serbisio dagiti doktor a nagoperar, segun pay iti bise gobernador.#
ilo_Latn ilo_Latn ilo_Latn ilo_Latn